от 0,01 mg/kg пентахлорофенол (PCP);
 г)за пратките с храни, вписани в приложение II поради риск от микробиологично замърсяване със Salmonella — отсъствието на Salmonella в 25 g..
 3.Всяка пратка с храни и фуражи, вписани в приложение II поради риск от замърсяване с пентахлорофенол и диоксини, се придружава от аналитичен доклад, който съответства на изискванията, посочени в приложение II.
 Аналитичният доклад включва резултатите от анализите, посочени в параграф 1.
 4.На резултатите от вземането на проби и анализите, посочени в параграф 1, се поставя посоченият в член 9, параграф 1 идентификационен код на пратката, за която се отнасят.
 5.Анализите, посочени в параграф 1, се извършват от лаборатории, акредитирани в съответствие със стандарт ISO/IEC „Общи изисквания относно компетентността на лабораториите за изпитване и калибриране“.
 Член 11
 Официален сертификат
 1.Всяка пратка с храни и фуражи, вписани в приложение II, се придружава от официален сертификат в съответствие с образеца, установен в приложение IV („официален сертификат“).
 2.Официалният сертификат отговаря на следните изисквания:
 а)издава се от компетентния орган на третата държава на произход или третата държава, от която е изпратена пратката, ако тя е различна от държавата на произход;
 б)на него се поставя посоченият в член 9, параграф 1 идентификационен код на пратката, към която се отнася;
 в)издава се преди пратката, за която се отнася, да излезе извън контрола на компетентния орган на третата държава, издаващ сертификата;
 г)валиден е за не повече от четири месеца от датата на издаване, но във всеки случай не повече от шест месеца от датата на резултатите от лабораторните анализи, посочени в параграф 1 от член 10.
 3.Официален сертификат, който не е подаден от компетентния орган на издалата го трета държава в системата за управление на информацията относно официалния контрол, посочена в член 131 от Регламент (ЕС) 2017/625 (IMSOC), трябва да отговаря също и на изискванията за образците на официални сертификати, които не са подадени в IMSOC, предвидени в член 3 от Регламент за изпълнение (ЕС) 2019/628 на Комисията.
 4.Компетентните органи могат да издават заместващ официален сертификат само в съответствие с правилата, определени в член 5 от Регламент за изпълнение (ЕС) 2019/628 на Комисията.
 5.Официалният сертификат, посочен в параграф 1, се попълва въз основа на бележките, изложени в приложение IV.
 Раздел 4
 Заключителни разпоредби
 Член 12
 Актуализиране на приложенията
 Комисията редовно и не по-рядко от веднъж на шест месеца преразглежда списъците, посочени в приложения I и II, за да отчете новата информация, свързана с рисковете и несъответствието.
 Член 13
 Отмяна
 1.Регламенти (ЕО) No 669/2009, (ЕС) No 884/2014, (ЕС) 2017/186, (ЕС) 2015/175 и (ЕС) 2018/1660 на Комисията се отменят, считано от 14 декември 2019 г.
 2.Позоваванията на регламенти (ЕО) No 669/2009, (ЕС) No 884/2014, (ЕС) 2017/186, (ЕС) 2015/175 и (ЕС) 2018/1660 на Комисията се разбират като позовавания на настоящия регламент.
 3.Позоваванията на „определен граничен пункт по смисъла на член 3, буква б) от Регламент (ЕО) No 669/2009“ или „определен граничен пункт“ в актове, различни от посочените в параграф 1, се разбират като позовавания на „граничен контролен пункт“ по смисъла на член 3, точка 38 от Регламент (ЕС) 2017/625.
 4.Позоваванията на „общия документ за